SPALI เปิดแผนธุรกิจปี 59 ตั้งเป้ารายได้ 2.2 หมื่นลบ.เล็งผุด 29-35 โครงการใหม่
SPALI เปิดแผนธุรกิจปี 59 ตั้งเป้ารายได้ 2.2 หมื่นลบ.เล็งผุด 29-35 โครงการใหม่
18 ม.ค. 2559

บริษัท ศุภาลัย จำกัด (มหาชน) หรือ SPALI เปิดเผยว่า แผนธุรกิจปี 59 ตั้งเป้ายอดขาย 24,500 ล้านบาท และเป้าหมายรายได้ 22,000 ล้านบาท จากการเปิดตัวโครงการใหม่ 29-35 โครงการ แยกเป็นโครงการแนวราบ 22-25 โครงการ และโครงการคอนโดมิเนียม 7-10 โครงการ คิดเป็นมูลค่ากว่า 36,570 ล้านบาท และกำหนดงบประมาณการจัดซื้อที่ดินเพิ่มเติมประมาณ 8,000 ล้านบาท
บริษัทยังคงพัฒนาโครงการใหม่ๆ โดยเฉพาะโครงการแนวราบ เพื่อขยายไปยังหัวเมืองต่างๆ ในภูมิภาคที่เป็นศูนย์กลางธุรกิจและแหล่งท่องเที่ยว ส่วนโครงการคอนโดมิเนียมจะมีเน้นลงทุนไปยังหัวเมืองท่องเที่ยว ปัจจุบันจังหวัดที่บริษัทมีการลงทุนอย่างต่อเนื่อง ได้แก่ เชียงใหม่ สุราษฎร์ธานี สงขลา ภูเก็ต อุดรธานี ขอนแก่น ชลบุรี ระยอง อุบลราชธานี นครราชสีมา อีกทั้งมีแผนขยายการลงทุนพัฒนาโครงการเพิ่มเติมในนครศรีธรรมราช